CELEX: 32022D0241
Language: da
Date: 2022-02-21 00:00:00
Title: Rådets afgørelse (FUSP) 2022/241 af 21. februar 2022 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

21.2.2022   
               
               
                  DA
               
               
                  Den Europæiske Unions Tidende
               
               
                  L 40/23
               
            
         RÅDETS AFGØRELSE (FUSP) 2022/241
         af 21. februar 2022
         om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 17. marts 2014 afgørelse 2014/145/FUSP (1).
                  
               
                     (2)
                  
                  
                     Den Europæiske Union anerkender ikke og fordømmer fortsat Den Russiske Føderations ulovlige annektering af Krim og Sevastopol og anerkender derfor ikke de såkaldte valg afholdt på den ulovligt annekterede Krimhalvø.
                  
               
                     (3)
                  
                  
                     Efter Den Russiske Føderations afholdelse af såkaldt valg til Statsdumaen i den ulovligt annekterede »Autonome Republik Krim« og byen Sevastopol i september 2021 finder Rådet, at fem personer bør tilføjes på listen over personer, enheder og organer, der er omfattet af restriktive foranstaltninger, jf. bilaget til afgørelse 2014/145/FUSP, på grund af deres rolle med hensyn til at underminere eller true Ukraines territoriale integritet, suverænitet og uafhængighed.
                  
               
                     (4)
                  
                  
                     Bilaget til afgørelse 2014/145/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            De personer, der er opført på listen i bilaget til denne afgørelse, føjes til listen i bilaget til afgørelse 2014/145/FUSP.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 21. februar 2022.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 16).
      
      
         
            BILAG
            Følgende personer føjes til listen over personer, enheder og organer i bilaget til afgørelse 2014/145/FUSP:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »204.
                        
                        
                           Aleksei Yurievich CHERNIAK
                           (Алексей Юрьевич ЧЕРНЯК)
                        
                        
                           Køn: mand
                           Fødselsdato: 27.8.1973
                           Fødested: Alma-Ata, Kasakhiske SSR (nu Kasakhstan)
                           Nationalitet: russisk
                        
                        
                           Medlem af Den Russiske Føderations Statsduma siden den 19. september 2021. Valgt i den ulovligt annekterede »Autonome Republik Krim« i den såkaldte »Simferopolvalgkreds«.
                           Medlem af det regerende parti Forenet Rusland.
                           Ved at påtage sig denne rolle og handle i denne egenskab har han arbejdet for yderligere integration af den såkaldte »Republikken Krim« i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           21.2.2022
                        
                     
                           205.
                        
                        
                           Leonid Ivanovich BABASHOV
                           (Леонид Иванович БАБАШОВ)
                        
                        
                           Køn: mand
                           Fødselsdato: 31.1.1966
                           Fødested: Petrovka, Krim Oblast, Ukrainske SSR (nu Ukraine)
                        
                        
                           Medlem af Den Russiske Føderations Statsduma siden den 19. september 2021. Valgt i den ulovligt annekterede »Autonome Republik Krim« i den såkaldte »Yevpatoriavalgkreds«.
                           Medlem af det regerende parti Forenet Rusland.
                           Ved at påtage sig denne rolle og handle i denne egenskab har han arbejdet for yderligere integration af den såkaldte »Republikken Krim« i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           21.2.2022
                        
                     
                           206.
                        
                        
                           Tatiana Georgievna LOBACH
                           (Татьяна Георгиевна ЛОБАЧ)
                        
                        
                           Køn: kvinde
                           Fødselsdato: 8.1.1974
                           Fødested: Khmelnytskyi, Ukrainske SSR (nu Ukraine)
                        
                        
                           Medlem af Den Russiske Føderations Statsduma siden den 19. september 2021. Valgt i den ulovligt annekterede by Sevastopol i den såkaldte »Sevastopolvalgkreds«.
                           Medlem af det regerende parti Forenet Rusland.
                           Ved at påtage sig denne rolle og handle i denne egenskab har hun arbejdet for yderligere integration af den ulovligt annekterede by Sevastopol i Den Russiske Føderation og derved aktivt støttet tiltag og gennemført politikker, der underminerer eller truer Ukraines territoriale integritet, suverænitet og uafhængighed.
                        
                        
                           21.2.2022
                        
                     
                           207.
                        
                        
                           Nina Sergeevna FAUSTOVA
                           (Нина Сергеевна ФАУСТОВА)
                        
                        
                           Køn: kvinde
                           Fødselsdato: 11.7.1983
                           Fødested: Kyzyl, Republikken Tuva, Russiske SFSR (nu Den Russiske Føderation)
                        
                        
                           Formand for Sevastopols valgkommission, som deltog i afholdelsen af det såkaldte valg i den ulovligt annekterede »Autonome Republik Krim« og byen Sevastopol i september 2021.
                           Ved at påtage sig denne rolle og handle i denne egenskab har hun aktivt støttet og gennemført tiltag og politikker, der underminerer Ukraines territoriale integritet, suverænitet og uafhængighed, og yderligere destabiliseret Ukraine.
                        
                        
                           21.2.2022
                        
                     
                           208.
                        
                        
                           Aleksandr Evgenevich CHMYHALOV
                           (Александр Евгеньевич ЧМЫХАЛОВ)
                        
                        
                           Køn: mand
                           Fødselsdato: 13.6.1990
                        
                        
                           Næstformand for Sevastopols valgkommission, som deltog i afholdelsen af det såkaldte valg i den ulovligt annekterede »Autonome Republik Krim« og byen Sevastopol i september 2021.
                           Medlem af det regerende parti Forenet Rusland.
                           Ved at påtage sig denne rolle og handle i denne egenskab har han aktivt støttet og gennemført tiltag og politikker, der underminerer Ukraines territoriale integritet, suverænitet og uafhængighed, og yderligere destabiliseret Ukraine.
                        
                        
                           21.2.2022«.